DIX.  Privilegium pro monasterio Hemmerodiensi.   (Anno 1152, Maii 27.) [HONTHEIM,  Hist. Trevir. diplom.  I, 563.]
Author: Eugenius III
Date:  [comite] [superiore et inferiore]

EUGENIUS episcopus, servus servorum Dei, dilectis filiis RANDULFO abbati de Claustro ejusque fratribus, tam praesentibus quam futuris, regularem vitam professis, in perpetuum.

Effectum justa postulantibus indulgere, et vigor aequitatis et ordo exigit rationis, praesertim, quando petentium voluntatem et pietas adjuvat, et veritas non relinquit. Idcirco, dilecti in Domino filii, vestris justis petitionibus benigno concurrentes assensu, praefatam ecclesiam, in qua divino mancipati estis obsequio, sub B. Petri et nostra protectione suscipimus, et praesentis scripti patrocinio communimus: statuentes, ut quascunque possessiones, quaecunque bona eadem ecclesia in praesentiarum juste et canonice possidet, aut in futurum concessione pontificum, largitione regum vel principum, oblatione fidelium seu aliis justis modis, praestante Domino, poterit adipisci, firma vobis vestrisque successoribus et illibata permaneant. In quibus haec propriis duximus vocabulis exprimenda: Locum qui Claustrum dicitur, in quo ipsum monasterium situm est, cum pertinentiis suis. Grangiam, quae dicitur Winterbach, Bellum-campum, Hemmenrod, Valles, grangiam, quae vocatur Hart, sitam in territorio curtis Altreie; terram ad tria aratra, quam a Conone de Maleberg in Rodesbusch rationabiliter acquisiistis, consentiente nobili viro Henrico de Luzeleburgh; terram quae Molbach appellatur; vineas quas habetis in territorio Witliche, Novient, Maranch et Kestene, vineas item quas habetis Kemetham, Cuvernam et Ludenesdorph. Usuaria quae habetis in territorio villae Cordulae; piscationem scilicet in aqua Kile usque in Mosellam, et usuaria in silvis et pascuis, etc. Usuaria quae habetis in silva quae dicitur S. Simeonis, quae a bonae memoriae Fulmaro quondam praeposito Sancti Simeonis et fratribus ejus aliisque possessoribus ejusdem silvae rationabiliter acquisiistis. Usuaria quae habetis in utroque Lidiche in silvis et pascuis. Usauria curtis Witliche et curtis Altreie in silvis et pascuis; et piscationem aquae Lesere et domum, quam habetis in civitate Trevirensi juxta capellam Sancti Sulpitii, cum parte horti eidem domui adjacentis. Sane laborum vestrorum, quae propriis manibus aut sumptibus colitis, sive de nutrimento vestrorum animalium, nullus omnino a vobis decimas praesumat exigere, illis solis exceptis, de quibus annum censum reddere spontanea voluntate per manum venerabilium fratrum nostrorum bonae memoriae Alberonis quondam archiepiscopi, Hillini successoris ejus et ecclesiae Trevirensis constituistis: de grangia scilicet Winterbach pro universis quae decimari debent, clerico sex nummos, laico sex maldera siliginis; de grangia Hemmenrodt clerico sex nummos. Pro universis quae habetis in territorio curtis Witliche, et decimari debent, clerico unum malderum siliginis, et aliud avenae; illi vero, qui duas partes decimationis habet, duodecim nummos. De omnibus quae habetis in territorio Noviant et Maranch, clerico sex nummos. De vineis quas habetis in Kestene, clerico duodecim nummos. De vineis quas habetis Kemetam, clerico duodecim nummos. De vineis quas habetis Ludenesdorph, clerico quatuor nummos, et laico octo. Decernimus ergo ut nulli omnino hominum liceat praefatam Ecclesiam temere perturbare, aut ejus possessiones auferre, vel ablatas retinere, minuere, seu aliquibus vexationibus fatigare, sed inconcussa omnia et integra conserventur eorum, pro quorum gubernatione ac sustentatione concessa sunt, usibus omnimodis profutura. Si qua igitur in futurum ecclesiastica saecularisve persona, hanc nostrae constitutionis paginam sciens, contra eam venire temere tentaverit, secundo tertiove commonita, nisi praesumptionem suam congrua satisfactione correxerit, potestatis honorisque sui dignitate careat, reamque se divino judicio existere de perpetrata iniquitate cognoscat, et a sacratissimo corpore et sanguine Dei et Domini nostri Jesu Christi aliena fiat, atque in extremo examine districtae ultioni subjaceat. Cunctis autem eidem loco sua jura servantibus sit pax Domini nostri Jesu Christi, quatenus et hic fructum actionis bonae percipiant, et apud districtum judicem praemia aeternae pacis inveniant. Amen, amen, amen. Ego Eugenius Catholicae Ecclesiae episcopus. Ego Imarus Tusculanus episcopus. Ego Hugo Ostiensis episcopus. Ego GG. presbyter card. tituli Calixti Ego Hubaldus presbyter cardinalis tituli Sanctae Praxedis. Ego Octavianus praesbyter cardinalis tituli Sanctae Caeciliae. Ego Manfredus presbyter cardinalis tituli S. Sabinae. Ego Cencius presbyter card. in Lucina. Ego Henricus presbyter cardinalis titulo SS. Nerei et Achillei. Ego Joannes presbyter cardinalis tituli Equitii. Ego Otto diaconus cardinalis S. Georgii ad Velum Aureum. Ego Radulphus diaconus cardinalis Sanctae Luciae in Septa solis. Ego Gregorius diaconus card. S. Angeli. Ego Guido diaconus cardinalis Sanctae Mariae in Porticu. Ego Hyacinthus diaconus card. Sanctae Mariae in Cosmedin. Ego Joannes diaconus cardinalis SS. Sergii et Bacchi. Datum Signiae per manum Bosonis S. R. E. scriptoris, VI Kalend. Junii, indict. XV, Incarnationis Domini 1152, pontificatus vero domni Eugenii papae III anno VIII.